Ion Ghizdeanu, "omul cu banii de la PSD", a fost pus sub control judiciar pentru 1080 de dosare falsificate.
Ion Ghizdeanu este cercetat sub control judiciar de procurori, pentru fals intelectual. Ghizdeanu este acuzat că a falsificat 1080 de procese verbale pentru aprobarea proiectelor unor primării. 17 primării care au avut proiecte finanţate de la bugetul de stat au fost verificate de procurori în acest dosar.
Ion Ghizdeanu, fostul preşedinte al Comisiei Naţionale de Strategie şi Prognoză, a fost pus sub control judiciar de procurori. Ghizdeanu este acuzat de fals intelectual după ce ar fi măsluit nu mai puţin de 1080 de procese verbale. Acestea erau necesare primăriilor ca să obţină finanţare pentru unele proiecte locale.Ion Ghizdeanu era considerat omul-cheie al PSD-ului în implementarea politicilor economice şi împărţirea banilor statului.Procurorii parchetului de pe lângă judecătoria sectorului 1 au ridicat documente de la 17 primării din întreaga ţară în acest dosar.Ghizdeanu a fost şef al Comisiei Naţionale de Strategie şi Prognoză, instituţie care gestiona Fondul de Dezvoltare şi Investiţii. Acesta acorda finanţări tuturor primăriilor care aveau proiecte pentru dezvoltarea infrastructurii.Sursă foto: Mediafaxfoto.